CURRENCY
9 కంపెనీల్లో రూ.1,05,357 కోట్ల పతనం
ముంబయి,ఆగస్టు 14: కార్పొరేట్‌రంగంలోని పది టాప్‌ కంపెనీల్లో తొమ్మిదికంపెనీల మార్కెట్‌ విలువలు గత వారంలో భారీగా పతనం అయ్యాయి. 1,05,357 కోట్లరూపాయలవరకూ నష్టం వాటిల్లినట్లు వివరాలు చెపుతున్నాయి. రిలయన్స్‌, ఎస్‌బిఐ వీటిలో భారీగా దెబ్బతిన్నాయి. సెన్సెక్స్‌,నిఫ్టీ 1,11.82 పాయింట్లు నష్టపోతే నిఫ్టీ 335.60 పాయింట్లు దిగజారింది. ఒక్క ఇన్ఫోసిస్‌ మాత్రమేమార్కెట్‌ విలువల్లో కొంతమేర పెరిగింది.
మిగిలిన తొమ్మిదికంపెనీలు టిసిఎస్‌, హెచ్‌డిఎఫ్‌సి బ్యాంకు, ఐటిసి, హచ్‌డిఎఫ్‌సి వంటిసంస్థలు శుక్రవారంతో ముగిసిన వారంలో నష్టాలు చవిచూసినట్లు తేలింది. రిలయన్స్‌ ఇండస్ట్రీస్‌ మార్కెట్‌ విలువలు 24,671.41 కోట్లు దిగజారి రూ.5,02,922.78 కోట్లకు చేరింది. భారతీయస్టేట్‌బ్యాంకు మార్కెట్‌ విలువలు కూడా 21,407.49 కోట్లు క్షీణించి రూ.2,42, 258.49 కోట్లకు పడిపోయాయి. ఐటిసి కూడా రూ.10,882.6 కోట్లు క్షీణించి రూ.3,30,560.46 కోట్లకుచేరుకుంది.
హెచ్‌డిఎఫ్‌సి బ్యాంకు మార్కెట్‌విలువలు 10,274.83కోట్లు క్షీణించి మొత్తం విలువలు రూ.4,50,997.65 కోట్లకు పడిపోయాయి. అలాగేమారుతిసుజుకి ఇండియా కూడా 9843.28 కోట్లు క్షీణించి రూ.2,25,135.74 కోట్లకు చేరింది. హిందూస్థాన్‌యూనిలీవర్‌ 8452.24కోట్లు క్షీణించి రూ.2,49,530.29కోట్ల రూపాయ లకు చేరింది. ఒఎన్‌జిసి కూడా రూ.8149.1 కోట్లు క్షీణించి రూ.2,05,588.43కోట్లకు చేరింది. హెచ్‌డిఎఫ్‌సి మార్కెట్‌ విలువలు కూడా రూ.6172.46 కోట్లకు చేరి రూ.2,69,860.07కోట్లకు చేరాయి.
టిసిఎస్‌ రూ.5503.57 కోట్లుక్షీణించి రూ.4,77,423.33కోట్లకుచేరింది. ఇన్ఫోసిస్‌ పరంగాచూస్తే రూ.551.27 కోట్లు పెరిగి 2,26,880.71 కోట్లకు మార్కెట్‌ విలువలు పెరిగాయి. ఇక టాప్‌పది సంస్థల ర్యాంకులపరంగాచూస్తే రిలయన్స్‌ మొదటిస్థానంలో నిలిస్తే ఆ తర్వాత స్థానాల్లో వరుసగా టిసిఎస్‌, హెచ్‌డిఎఫ్‌సి బ్యాంకు, ఐటిసి, హెచ్‌డిఎఫ్‌సి,హిందూస్థాన్‌యూనిలీవర్‌, భారతీయ స్టేట్‌బ్యాంకు, ఇన్ఫోసిస్‌, మారుతి, ఒఎన్‌జిసిసంస్థలునిలిచాయి.